CELEX: 32021R2026
Language: lt
Date: 2021-09-13 00:00:00
Title: Komisijos deleguotasis reglamentas (ES) 2021/2026 2021 m. rugsėjo 13 d. kuriuo iš dalies keičiamos tam tikros Deleguotojo reglamento (ES) 2020/592 nuostatos, kuriomis leidžiama laikinai nukrypti nuo Europos Parlamento ir Tarybos reglamento (ES) Nr. 1308/2013 siekiant išspręsti dėl COVID-19 pandemijos kilusio vyno sektoriaus rinkos sutrikdymo problemą, ir jų taikymo laikotarpis

2021 11 22   
               
               
                  LT
               
               
                  Europos Sąjungos oficialusis leidinys
               
               
                  L 415/1
               
            
         KOMISIJOS DELEGUOTASIS REGLAMENTAS (ES) 2021/2026
         2021 m. rugsėjo 13 d.
         kuriuo iš dalies keičiamos tam tikros Deleguotojo reglamento (ES) 2020/592 nuostatos, kuriomis leidžiama laikinai nukrypti nuo Europos Parlamento ir Tarybos reglamento (ES) Nr. 1308/2013 siekiant išspręsti dėl COVID-19 pandemijos kilusio vyno sektoriaus rinkos sutrikdymo problemą, ir jų taikymo laikotarpis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 219 straipsnio 1 dalį,
         kadangi:
         
                     (1)
                  
                  
                     Komisijos deleguotuoju reglamentu (ES) 2020/592 (2) nustatytos kelios nuo tam tikrų Reglamento (ES) Nr. 1308/2013 nuostatų, taikomų, inter alia, vyno sektoriuje, nukrypti leidžiančios nuostatos, kuriomis siekta palengvinti vyno sektoriaus veiklos vykdytojų padėtį ir padėti jiems susidoroti su COVID-19 pandemijos poveikiu. Tačiau, nepaisant šių priemonių naudingumo, vyno rinkoje atkurti pasiūlos ir paklausos pusiausvyros nepavyko;
                  
               
                     (2)
                  
                  
                     COVID-19 pandemija nėra suvaldyta. Skiepijimo kampanijų kai kuriuose Sąjungos ir kitų pasaulio kraštų regionuose nepakanka, o daugelyje šalių tebetaikomi judėjimo apribojimai ir socialinių kontaktų ribojimo priemonės. Tomis priemonėmis toliau, be kita ko, ribojamos kelionės ir socialinių susibūrimų, privačių švenčių bei viešų renginių mastas, taip pat galimybė valgyti ir vartoti gėrimus ne namuose. Dėl tų apribojimų Sąjungoje toliau mažėja vyno vartojimas, kaupiasi atsargos ir apskritai trikdoma rinka. Kai kuriose valstybėse narėse trečdalis suvartojamo vyno kiekio susijęs su turizmu. Todėl vyno vartojimas toliau mažėja, o atsargos išlieka didelės. Šie pandemijos padariniai, o kartu Jungtinių Valstijų nustatyti tarifai ir 2021 m. balandžio mėn. šalnos Europoje, turėjo didelį neigiamą poveikį Sąjungos vyno gamintojų pajamoms. Apskaičiuota, kad dėl visų šių veiksnių Sąjungos vyno sektoriaus apyvarta vidutiniškai sumažėjo 15–20 %, o kai kurios bendrovės pranešė patyrusios iki 40 % nuostolių;
                  
               
                     (3)
                  
                  
                     be to, šiuo metu itin sutrikdytą Sąjungos vyno rinką dar labiau trikdo netikrumas dėl krizės trukmės, kurią dėl viruso gebėjimo greitai mutuoti tebėra sunku numatyti. Tai reiškia, kad sektoriui atsigauti prireiks daugiau laiko, nei buvo galima numatyti 2021 m. pradžioje. Todėl siekiant išvengti bankroto atvejų didėjimo, apie kurį pranešta, tikslinga toliau teikti laikiną ir išskirtinę paramą Sąjungos vyno sektoriui;
                  
               
                     (4)
                  
                  
                     atsižvelgiant į tai, kad svarbi rizikos (be kita ko, rizikos, susijusios su nepalankiais klimato reiškiniais, tokiais kaip 2021 m. balandžio mėn. vėlyvos ir itin ilgos bei stiprios šalnos, ir rizikos, susijusios su rinkos sutrikimais, tokiais kaip tie, kuriuos lėmė COVID-19 pandemija) valdymo priemonė yra derliaus draudimas, tikslinga suteikti didesnę paskatą vynuogių augintojams sudaryti derliaus draudimo sutartis padidinant Sąjungos paramą tai priemonei. Be to, šią paskatą tikslinga taikyti ilgiau nei vienus prekybos metus, nes patirtis parodė, kad praeityje parama derliui apdrausti pasinaudota labai nedaug. Taigi labai svarbu turėti pakankamai laiko informuoti valstybes nares ir vyno sektoriaus veiklos vykdytojus bei paskatinti juos pasinaudoti šia išskirtine paramos norma. Todėl būtina nuo 2021 m. spalio 16 d. iki 2019–2023 m. programavimo laikotarpio pabaigos padidinti Deleguotojo reglamento (ES) 2020/592 8 straipsnyje nurodytą Sąjungos finansuojamą paramos derliui apdrausti dalį;
                  
               
                     (5)
                  
                  
                     be to, kadangi pasiūlos ir paklausos pusiausvyros Sąjungos vyno rinkoje trumpuoju laikotarpiu atkurti nesitikima, būtina Deleguotojo reglamento (ES) 2020/592 5a ir 6 straipsniuose, 7 straipsnio 2 dalyje ir 9 straipsnyje nustatytų priemonių taikymą pratęsti iki 2022 m. spalio 15 d.;
                  
               
                     (6)
                  
                  
                     todėl Deleguotasis reglamentas (ES) 2020/592 turėtų būti atitinkamai iš dalies pakeistas;
                  
               
                     (7)
                  
                  
                     siekiant užtikrinti tęstinumą pereinant iš 2021 finansinių metų į 2022 finansinius metus, šis reglamentas turėtų įsigalioti trečią dieną po jo paskelbimo Europos Sąjungos oficialiajame leidinyje ir būti taikomas nuo 2021 m. spalio 16 d.,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotojo reglamento (ES) 2020/592 pakeitimai
            Deleguotasis reglamentas (ES) 2020/592 iš dalies keičiamas taip:
            
                        1)
                     
                     
                        8 straipsnis iš dalies keičiamas taip:
                        
                                    a)
                                 
                                 
                                    įžanginis sakinys pakeičiamas taip:
                                    
                                                 
                                             
                                             
                                                „Nukrypstant nuo Reglamento (ES) Nr. 1308/2013 49 straipsnio 2 dalies b punkto, jei veikla atrenkama nuo 2020 m. gegužės 4 d. iki 2021 m. spalio 15 d., Sąjungos finansuojama paramos derliui apdrausti dalis neviršija 70 % draudimo įmokų, kurias augintojai moka už draudimą nuo:“;
                                             
                                          
                              
                                    b)
                                 
                                 
                                    įterpiama ši dalis:
                                    
                                                 
                                             
                                             
                                                „Jei veikla atrenkama nuo 2021 m. spalio 16 d. iki 2023 m. spalio 15 d., Sąjungos finansuojama paramos derliui apdrausti dalis neviršija 80 % tokių draudimo įmokų.“;
                                             
                                          
                              
                  
                        2)
                     
                     
                        10 straipsnyje data „2021 m. spalio 15 d.“ pakeičiama data „2022 m. spalio 15 d.“
                     
                  
         
            2 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. spalio 16 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugsėjo 13 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  2020 m. balandžio 30 d. Komisijos deleguotasis reglamentas (ES) 2020/592 dėl laikinų išskirtinių priemonių, kuriomis nukrypstama nuo Europos Parlamento ir Tarybos reglamento (ES) Nr. 1308/2013 siekiant išspręsti dėl COVID-19 pandemijos ir su ja susijusių priemonių kilusio vaisių ir daržovių ir vyno sektorių rinkų sutrikdymo problemą (OL L 140, 2020 5 4, p. 6).